cyanic-selkie/wikianc huggingface dataset:
Μάργκαρετ (τραγουδίστρια)
Δημόσια εικόνα και προσωπική ζωή
εναλλ.=Smiling Margaret wearing a white t-shirt with MTV Pride logo.|αριστερά|μικρογραφία| Η Μάργκαρετ φοράει το μπλουζάκι MTV Pride το 2018. Το στυλ και η μουσική της Μάργκαρετ καλύπτονται ευρέως από τα πολωνικά μέσα ενημέρωσης. Γνωστή για πειραματισμούς με τη μόδα, ανέφερε την Μιροσλάβα Ντούμα και νωρίτερα στην καριέρα της, τη Γκουέν Στεφάνι ως έμπνευση μόδας. Ο Μάρτσιν Μπζεζίνσκι του περιοδικού Viva εξέφρασε τον θαυμασμό του για την προσέγγιση της Μάργκαρετ στη μόδα και την έλλειψη ορίων της, ενώ η Ντορότα Βρουμπλέφσκα, Πολωνή στιλίστρια και παραγωγός επίδειξης μόδας, σημείωσε ότι η Μάργκαρετ δεν φοβάται την κριτική και της αρέσει να εκπλήσσει το κοινό με τις επιλογές της μόδας. Το πολωνικό περιοδικό Glamour την αναγνώρισε ως Glamour Woman of the Year το 2014 και Fashion Icon το 2015. Το 2020, κατετάγη 10η στον κατάλογο του πολωνικού περιοδικού Wprost για την Πιο Καλοντυμένη Πολωνή Γυναίκα.
Το 2018, η Μάργκαρετ επιβεβαίωσε τη σχέση της με τον Πολωνό μουσικό Πιότρ «Κατσέζετ» Κοζιεράντζκι. Ανακοίνωσε τον αραββώνα τους τον Μάιο του 2019. Παντρεύτηκαν τον επόμενο Ιανουάριο στο Περού, σε μια πνευματική τελετή γάμου που πραγματοποιήθηκε από σαμάνους. Ο γάμος δεν αναγνωρίζεται από το νόμο.
Η Μάργκαρετ υποστηρίζει τον οικολογισμό και ονόμασε το alter ego από την Ελληνίδα Μητέρα Γη Γαία. Υποστηρίζει ενεργά την ΛΟΑΤ κοινότητα και την εκστρατεία «SexEd» της Άνια Ρούμπικ, η οποία προωθεί την σεξουαλική διαπαιδαγώγηση. Σε συνέντευξη του 2019 στο περιοδικό Playboy Poland, επέκρινε την καθολική εκκλησία για τη σεξουαλική ηθική της και είπε ότι θέλει να διαπράξει αποστασία. Εξήγησε αργότερα ότι δεν πιστεύει στον Θεό και είπε ότι αισθάνεται μόνο πως είναι το σωστό να φύγει από την ομάδα στην οποία δεν αισθάνεται πλέον μέρος. Η Μάργκαρετ καθρεφτίζει επίσης την κοινωνική πίεση που ασκείται στις γυναίκες για να αποκτήσουν παιδιά και είπε ότι δεν είναι σίγουρη αν θα θέλει ποτέ να αποκτήσει η ίδια παιδιά. Σε μια συνέντευξη του 2021, διευκρίνισε περαιτέρω ότι δεν πιστεύει στον Χριστιανικό Θεό, αλλά δεν θεωρεί τον εαυτό της άθεο. Είπε ότι είναι πνευματικό πρόσωπο και πιστεύει στην ενέργεια. Η Μάργκαρετ μιλά ανοιχτά για τους αγώνες της με την ψυχική υγεία. Κάνει θεραπεία από την αρχή της καριέρας της για να αντιμετωπίσει τη φήμη και πιστεύει ότι η φροντίδα της ψυχικής υγείας κάποιου θα πρέπει να εξομαλυνθεί έχοντας την συγκρίνει με το να πηγαίνει στο γυμναστήριο.
Εξωτερικοί σύνδεσμοι
Κατηγορία:Πολωνές τραγουδίστριες Κατηγορία:Πολωνές τραγουδίστριες του 21ου αιώνα Κατηγορία:Αγγλόφωνοι τραγουδιστές από την Πολωνία Κατηγορία:Πολωνοί τραγουδιστές ποπ Κατηγορία:Πολωνοί τραγουδιστές χιπ χοπ Κατηγορία:Πρώην Ρωμαιοκαθολικοί Κατηγορία:Νικητές Μουσικού Βραβείου MTV Europe
Επιτροπολογία
Επιτροπολογία στην Ευρωπαϊκή Ένωση ονομάζεται ανεπίσημα η διαδικασία τροποποίησης ή προσαρμογής της νομοθεσίας της Ευρωπαϊκής Ένωσης, στην οποία διαδικασία εμπλέκονται διάφορες επιμέρους επιτροπές υπό την προεδρία της Ευρωπαϊκής Επιτροπής. Ο αντίστοιχος επίσημος όρος είναι διαδικασία επιτροπής (committee procedure). Οι επιτροπές της επιτροπολογίας είναι τμήμα του ευρύτερου συστήματος Επιτροπών της Ευρωπαϊκής Ένωσης και συνεισφέρουν στη δημιουργία και την εφαρμογή των νόμων της Ευρωπαϊκής Ένωσης. Η πιο πρόσφατη αναδιάρθρωση της επιτροπολογίας πραγματοποιήθηκε με τη Συνθήκη της Λισαβώνας, η οποία, με έναρξη ισχύος την 1η Δεκεμβρίου 2009, διαμόρφωσε τα νέα άρθρα 290 και 291 της Συνθήκης για τη Λειτουργία της Ευρωπαϊκής Ένωσης (Σ.Λ.Ε.Ε.). Ενώ το άρθρο 291 της Σ.Λ.Ε.Ε. παρέχει τη δυνατότητα συνέχισης της εφαρμογής της νομοθεσίας της Ευρωπαϊκής Ένωσης μέσω της επιτροπολογίας, το άρθρο 291 της Σ.Λ.Ε.Ε. εισήγαγε τις λεγόμενες κατ' εξουσιοδότηση πράξεις (delegated acts), οι οποίες χρησιμοποιούνται πλέον για τροποποιήσεις ή συμπληρώσεις της νομοθεσίας της Ευρωπαϊκής Ένωσης αντί της επιτροπολογίας.
Επισκόπηση
Όλα τα νομοθετικά συστήματα διαθέτουν κάποιο σύστημα ανάθεσης καθορισμού των τεχνικών και λεπτομερειακών μέτρων εφαρμογής ενός νόμου στην εκτελεστική εξουσία. Στην Ευρωπαϊκή Ένωση, το Ευρωπαϊκό Κοινοβούλιο και το Συμβούλιο της Ευρωπαϊκής Ένωσης, αναγνωρίζουν αυτή τη δυνατότητα στην Ευρωπαϊκή Επιτροπή, η οποία όμως οφείλει να την ασκεί από κοινού με επιμέρους επιτροπές αντιπροσώπων των κρατών - μελών. Αυτές οι επιτροπές έχουν συχνά τη δυνατότητα να μπλοκάρουν την Ευρωπαϊκή Επιτροπή και να αναπέμψουν το εκάστοτε ζήτημα στο Συμβούλιο.
Ο όρος "επιτροπολογία" ανέκυψε εξαιτίας του μεγάλου αριθμού αυτών των επιμέρους επιτροπών. Όπως περιγράφεται σε μια αναφορά της Βουλής των Λόρδων του Ηνωμένου Βασιλείου, "Δεν υπάρχει επίσημος κατάλογος του αριθμού, των αρμοδιοτήτων, των δραστηριοτήτων και της σύνθεσης των επιτροπών επιτροπολογίας". Όμως, επειδή η Ευρωπαϊκή Επιτροπή είχε ήδη αρχίσει να τηρεί σχετικό κατάλογο, η ίδια αναφορά προσθέτει: " Ένας κατάλογος των επιτροπών επιτροπολογίας [...] δημοσιεύεται ως Παράρτημα στις ετήσιες αναφορές εργασιών αυτών των επιτροπών [...] όπως επίσης και στο Μητρώο Επιτροπολογίας ". Εκτός από τον μεγάλο αριθμό των επιμέρους επιτροπών, η επιτροπολογία έχει επικριθεί, μεταξύ άλλων και από το Ευρωπαϊκό Κοινοβούλιο, για έλλειψη διαφάνειας και δημοκρατικού ελέγχου · δίνεται ιδιαίτερη έμφαση στο γεγονός ότι το άμεσα εκλεγμένο Ευρωπαϊκό Κοινοβούλιο είτε δεν είχε δικαίωμα να μπλοκάρει συγκεκριμένα μέτρα εφαρμογής είτε δεν συμμετείχε στη διαδικασία αναπομπής ενός ζητήματος από τις επιτροπές Επιτροπολογίας στο Συμβούλιο της Ευρωπαϊκής Ένωσης, ακόμα και σε περιπτώσεις όπου η σχετική αρμοδιότητα θέσπισης συγκεκριμένων μέτρων εξαρχής είχε αποδοθεί από κοινού από το Κοινοβούλιο και το Συμβούλιο προς την Ευρωπαϊκή Επιτροπή και τις επιτροπές επιτροπολογίας, μέσω της "διαδικασίας συναπόφασης", η οποία ίσχυε μέχρι από τη Συνθήκη του Μάαστριχτ μέχρι την έναρξη ισχύος της Συνθήκης της Λισαβώνας (1 Δεκεμβρίου 2009), οπότε και αντικαταστάθηκε από τη "συνήθη νομοθετική διαδικασία".
Εξαιτίας της χρόνιας διαμαρτυρίας του Κοινοβουλίου, η Συνταγματική Συνθήκη περιελάμβανε σημαντική μεταρρύθμιση της διαδικασίας, αντιμετωπίζοντας για πρώτη φορά το Κοινοβούλιο και το Συμβούλιο της Ευρωπαϊκή Ένωσης ως ισότιμους συμμετέχοντες σε αυτήν. Επειδή η Συνταγματική Συνθήκη δεν επικυρώθηκε ποτέ, το Κοινοβούλιο επέμεινε η συγκεκριμένη μεταρρύθμιση να ενσωματωθεί στο παράγωγο Δίκαιο της Ευρωπαϊκής Ένωσης. Το 2006, κατόπιν συμφωνίας του Κοινοβουλίου και του Συμβουλίου, θεσπίστηκε η λεγόμενη "κανονιστική διαδικασία με έλεγχο" για τις περιπτώσεις όπου απαιτούνταν τροποποίηση ή συμπλήρωση μη ουσιωδών στοιχείων όσων διατάξεων της νομοθεσίας της Ευρωπαϊκή Ένωσης είχαν ήδη διαμορφωθεί με τη διαδικασία συναπόφασης. Η διαδικασία αυτή προέβλεπε μια προθεσμία, συνήθως τριών μηνών, στο Κοινοβούλιο και στο Συμβούλιο να εξετάσουν όσες προτάσεις είχαν περάσει από κάποια επιτροπή επιτροπολογίας. Αν το Κοινοβούλιο δεν συναινέσει στην πρόταση, η Επιτροπή δεν έχει δικαίωμα να την εφαρμόσει και υποχρεώνεται είτε να καταθέσει νέα, τροποποιημένη πρόταση, λαμβάνοντας υπόψη τους λόγους της διαφωνίας του Κοινοβουλίου κι έχοντας υπόψη ότι η νέα πρόταση μπορεί επίσης να απορριφθεί με τον ίδιο τρόπο από το Κοινοβούλιο, είτε να προτείνει νέα νομοθεσία στο Κοινοβούλιο και στο Συμβούλιο με τη χρήση της διαδικασίας συναπόφασης. Αυτή η διαδικασία εφαρμοζόταν μόνο σε περιπτώσεις όπου το Συμβούλιο και το Κοινοβούλιο είχαν μεταβιβάσει την αρμοδιότητα εφαρμογής "οιωνεί νομοθετικών" μέτρων γενικού σκοπού (αυτό που στο ελληνικό Διοικητικό Δίκαιο ονομάζεται "κανονιστικές πράξεις"), δυνάμει είτε της διαδικασίας συναπόφασης είτε του πρωτογενούς Δικαίου της Ευρωπαϊκής Ένωσης (Συνθήκες). Σε περιπτώσεις διοικητικών - εκτελεστικών αποφάσεων ή "οιωνεί νομοθετικών" μέτρων γενικού σκοπού που απορρέουν από νομοθεσία που δεν θεσπίστηκε με τη διαδικασία συναπόφασης εφαρμοζόταν η προγενέστερη επιτροπολογική πρακτική.
Οι αποφάσεις περί επιτροπολογίας
Το σύστημα της επιτροπολογίας δεν προβλεπόταν στην ιδρυτική συνθήκη της ΕΟΚ. Η Ενιαία Ευρωπαϊκή Πράξη του 1987 θέσπισε για πρώτη φορά νομική βάση για την επιτροπολογία. Έκτοτε, το Ευρωπαϊκό Κοινοβούλιο πιέζει σταθερά για περισσότερη διαφάνεια στις σχετικές διαδικασίες: ήδη στις 28 Ιουνίου 1999, πέτυχε να εκδοθεί απόφαση του Συμβουλίου της Ευρωπαϊκής Ένωσης σχετικά με τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή (1999/468/EC; OJ L 184/23 της 17ης Ιουλίου 1999) ("η απόφαση περί επιτροπολογίας"), στην παράγραφο 5 του άρθρου 7 της οποίας αναφέρεται στην ανάγκη δημοσιοποίησης των εγγράφων που διακινούνται στις επιτροπές. Στη συνέχεια, η Επιτροπή ανέλαβε την υποχρέωση να δημιουργήσει έναν κατάλογο εγγράφων επιτροπολογίας κι ένα διαδικτυακό αποθετήριο, διασυνδεδεμένο με τον κατάλογο, το οποίο δίνει τη δυνατότητα στους χρήστες και τις χρήστριες να έχουν άμεση πρόσβαση σε συγκεκριμένα έγγραφα (σε συμμόρφωση και με τα όσα προβλέπονται στη Ρύθμιση No. 1049/2001/30-5-2019 του Ευρωπαϊκού Κοινοβουλίου και του Συμβουλίου της Ευρωπαϊκής Ένωσης (OJ L 145/43 της 31ης Μαΐου 2001)). Ο κατάλογος περιέχει τις εξής κατηγορίες εγγράφων:
Μια νέα ρύθμιση επί τροπολογίας ψηφίστηκε δυνάμει του άρθρου 291 παράγραφος 3 της Σ.Λ.Ε.Ε., με ισχύ από 1η Μαρτίου 2011 (Ρύθμιση No 182/2011 του Ευρωπαϊκού Κοινοβουλίου και του Συμβουλίου), ορίζοντας τους κανόνες και τις γενικές αρχές σχετικά με τους μηχανισμούς ελέγχου, από τα κράτη - μέλη, της άσκησης των αρμοδιοτήτων της Επιτροπής.
Είδη επιτροπής
Σύμφωνα με την απόφαση περί επιτροπολογίας του 1999 (τροποποιήθηκε το 2006), υπήρχαν τέσσερα είδη επιτροπής: συμβουλευτικές, διαχειριστικές, κανονιστικές και, μετά την τροποποίηση του 2006, κανονιστικές με έλεγχο. Οι συμβουλευτικές επιτροπές διατυπώνουν απόψεις, οι οποίες δεν είναι δεσμευτικές για την Επιτροπή αλλά πρέπει να ληφθούν υπόψη στις αποφάσει της. Οι διαχειριστικές επιτροπές δύνανται να καταψηφίσουν κάποιο μέτρο προτεινόμενο από την Επιτροπή με βάση την αρχή της πλειοψηφίας. Οι κανονιστικές επιτροπές έχουν την αρμοδιότητα να υπερψηφίσουν, με βάση την αρχή της πλειοψηφίας, κάποιο μέτρο προτεινόμενο από την Επιτροπή, αλλιώς το μέτρο αυτό δεν εφαρμόζεται. Μέτρα, τα οποία δεν υπερψηφίζονται στις κανονιστικές επιτροπές, αναπέμπονται είτε στο Συμβούλιο είτε, στις κανονιστικές επιτροπές με έλεγχο, στο Συμβούλιο και το Ευρωπαϊκό Κοινοβούλιο.
Η τρέχουσα ρύθμιση περί επιτροπολογίας διατήρησε μόνο τη συμβουλευτική διαδικασία και αντικατέστησε τη διαχειριστική και την κανονιστική διαδικασία με την εξεταστική διαδικασία, οι δε περιπτώσεις όπου εφαρμοζόταν η κανονιστική διαδικασία με έλεγχο καλύπτονται πλέον από τις κατ' εξουσιοδότηση πράξεις που προβλέπονται στο άρθρο 290 της Σ.Λ.Ε.Ε..
Δημοκρατική νομιμοποίηση
Όπως αναφέρθηκε παραπάνω, το Ευρωπαϊκό Κοινοβούλιο διαχρονικά εκφράζει τη δυσφορία του για το γεγονός ότι τα μέλη του (Ευρωβουλευτές) εξαιρούνται από τη συμμετοχή στη διαδικασία επιτροπολογίας, κατάσταση που ερμηνεύεται ως έλλειψη διαφάνειας. Η ενγένει έλλειψη δημόσιας και δημοκρατικής λογοδοσίας των επιτροπών επιτροπολογίας έχει αποτελέσει επανηλειμμένα αντικείμενο κριτικής και στους ακαδημαϊκούς κύκλους, δεδομένου ότι οι επιτροπές αυτές πρακτικά παράγουν σημαντικές διατάξεις, δεσμευτικές για όλα τα κράτη - μέλη της Ευρωπαϊκής Ένωσης, παρά τον αφανή τρόπο λειτουργίας τους, τα ασαφή κριτήρια συμμετοχής σε αυτές και τη μη τήρηση επίσημων πρακτικών.
Αναφορές
Κατηγορία:Ευρωπαϊκή Ένωση
Η φανέλα με το 9
Η φανέλα με το 9 είναι μια ελληνική δραματική ταινία του 1988 σε σκηνοθεσία του Παντελή Βούλγαρη. Η ταινία συμμετείχε στο 39ο Διεθνές Φεστιβάλ Κινηματογράφου του Βερολίνου καθώς και στο Φεστιβάλ Κινηματογράφου Θεσσαλονίκης. Είναι βασισμένη στο ομότιτλο μυθιστόρημα του Μένη Κουμανταρέα και το σενάριό της υπογράφει ο Βαγγέλης Ραπτόπουλος. Τους αγώνες της ταινίας περιγράφει ο Μανώλης Μαυρομμάτης.
Πλοκή
Κεντρικό πρόσωπο της ταινίας είναι ο νεαρός και άσημος αλλά γεμάτος ποδοσφαιριστής Βασίλης (Μπιλ) Σερέτης στην προσπάθειά του να γίνει διάσημος άσος των γηπέδων μη διστάζοντας μπροστά σε κανένα εμπόδιο. Διασχίζοντας τα γήπεδα της ελληνικής επικράτειας, από τη Θεσσαλονίκη ως τον Βόλο και από εκεί στην Αθήνα, ο Σερέτης γνωρίζει την επιτυχία και την αποθέωση, αλλά ταυτόχρονα βυθίζεται στη μοναξιά και τη ματαίωση.
Βραβεία και διακρίσεις
Η φανέλα με το 9 έχει αποσπάσει τα εξής βραβεία και διακρίσεις:
Εξωτερικοί σύνδεσμοι
Κατηγορία:Ταινίες σε σκηνοθεσία Παντελή Βούλγαρη Κατηγορία:Ελληνόφωνες ταινίες Κατηγορία:Ελληνικές δραματικές ταινίες Κατηγορία:Ελληνικές ταινίες Κατηγορία:Ταινίες του 1989 Κατηγορία:Ταινίες τοποθετημένες στην Ελλάδα Κατηγορία:Ταινίες γυρισμένες στην Ελλάδα
Εντίτα Πιέχα
Η Εντίτα Πιέχα (Эди́та Станисла́вовна Пье́ха, Edyta Piecha, Édith-Marie Piecha) είναι Ρωσίδα, προηγουμένως Σοβιετική, τραγουδίστρια και ηθοποιός πολωνικής καταγωγής. Ήταν η τρίτη δημοφιλής τραγουδίστρια, μετά την Κλάβντια Σουλζένκο και τη Σοφία Ροτάρου, που ονομάστηκε Λαϊκή Καλλιτέχνις της ΕΣΣΔ (1988).
Η Εντίτα Πιέχα είναι μια πολύ γνωστή δημόσια ακτιβίστρια για ανθρωπιστικούς σκοπούς και είναι υποστηρίκτρια των ορφανοτροφείων στη Ρωσία.
Ζωή και καριέρα
Η Εντίτα Πιέχα γεννήθηκε στο Νουαγέλ-σου-Λανς της Γαλλίας το 1937, σε μια πολωνική οικογένεια. Ο πατέρας της ήταν ο Στανίσουαφ Πιέχα, εργάτης σε ορυχεία και η μητέρα της ήταν η Φελίτσια Κορολέφσκα. Από το 1945 έως το 1955, η Εντίτα Πιέχα έζησε στο Μπογκούσουφ-Γκόρτσε της Πολωνίας με τη μητέρα και τον πατριό της. Εκεί, σπούδασε μουσική, τραγούδησε με χορωδία και διέπρεψε στα ρωσικά στο σχολείο της, αποφοιτώντας ως κορυφαία της τάξης της.
Το 1956, η Πιέχα άρχισε να σπουδάζει τραγούδι και σύνθεση στο Ωδείο του Λένινγκραντ. Το 1957, το σύνολο Druzhba και Εντίτα Πιέχα κέρδισε το Χρυσό Μετάλλιο και το Πρώτο Βραβείο στο 6ο Παγκόσμιο Φεστιβάλ Νεολαίας και Φοιτητών στη Μόσχα. Εκεί, η Πιέχα έγραψε ιστορία με τις ερμηνείες της στη δημοφιλή επιτυχία «Μοσχοβίτικες Νύχτες», την οποία μπόρεσε να τραγουδήσει σε πολλές γλώσσες σε διεθνές κοινό από 130 έθνη. Το 1968, κέρδισε ένα χρυσό μετάλλιο στο 9ο Παγκόσμιο Φεστιβάλ Νεολαίας και Φοιτητών στη Σόφια με το τραγούδι «Ogromnoe nebo» («Μεγάλος ουρανός»).
Η Πιέχα ήταν ιδιαίτερα δημοφιλής στο διεθνές κοινό λόγω της ικανότητάς της να τραγουδά και να μιλάει σε πολλές γλώσσες, όπως γαλλικά, γερμανικά, πολωνικά και ρωσικά, μεταξύ άλλων. Μετά το 6ο Παγκόσμιο Φεστιβάλ Νεολαίας και Φοιτητών, το σύνολο Druzhba και Πιέχα κυκλοφόρησαν αρκετούς sold-out δίσκους των τραγουδιών τους, και τελικά έγιναν ένα από τα πιο δημοφιλή συγκροτήματα στην πρώην Σοβιετική Ένωση. Το 1972, η Πιέχα και το σύνολο Druzhba διασκέδασαν το διεθνές κοινό στους Θερινούς Ολυμπιακούς Αγώνες του 1972 στο Μόναχο. Το 1976 δημιούργησε το δικό της συγκρότημα και παρέμεινε μία από τις δημοφιλείς τραγουδίστριες στην ΕΣΣΔ. Συνέχισε επίσης τις εμφανίσεις της σε διεθνές επίπεδο και περιόδευσε σε περισσότερες από 20 χώρες. Με τα χρόνια, η Πιέχα έκανε περισσότερες από 30 περιοδείες συναυλιών μόνο στην Ανατολική Γερμανία. Ανάμεσα στις κορυφαίες στιγμές της καριέρας της ήταν οι εμφανίσεις της στο Carnegie Hall της Νέας Υόρκης και στο Paris Olympia στο Παρίσι.
Κατά τη δεκαετία του 2000, η Πιέχα έδωσε αρκετές παραστάσεις στη ρωσική τηλεόραση. Επίσης, δίνει ετήσιες παραστάσεις γενεθλίων στην Αγία Πετρούπολη, μια δημοφιλή παράδοση που διατηρεί εδώ και πολλά χρόνια.
Η Πιέχα κατοικεί στην Αγία Πετρούπολη από το 1955. Η κόρη της, Ιλόνα Μπρονεβίτσκαγια, υπήρξε δημοφιλής τραγουδίστρια και ηθοποιός στη Ρωσία. Ο εγγονός της, ηθοποιός και τραγουδιστής Στας Πιέχα, αναδείχθηκε ως ένας από τους νικητές του σόου Star Factory το 2005.
Στα 70α γενέθλιά της, η Πιέχα έλαβε έναν «επετειακό χαιρετισμό» από τον Πρόεδρο της Ρωσίας, Βλαντίμιρ Πούτιν και τιμήθηκε με το «Τάγμα των Αξίων» για τη δια βίου προσφορά της στη μουσική και τις διεθνείς πολιτιστικές σχέσεις της Ρωσίας.
Το 2012, το βρετανικό συγκρότημα χορού Ultrabeat, ηχογραφώντας με το όνομα WTF!, έκανε remix το «Nash Sosed» της Πιέχα και ονόμασε την εκδοχή τους «Da Bop», που ανέβηκε στα ολλανδικά charts στο Νο. 4, ενώ την ίδια χρονιά το «Nash Sosed» έγινε επίσης remix σε ένα τραγούδι, το «Party People», από τους DJs Gary Caos και Ρίκο Μπερνασκόνι. Οι γαλλικές και ιαπωνικές ερμηνείες του «Nash Sosed» του Γάλλου τραγουδιστή Ντανιέλ Βιντάλ ήταν δημοφιλείς στην Ιαπωνία τη δεκαετία του 1970.
Η Πιέχα απέκτησε το δικό της αστέρι στην Πλατεία Αστέρων της Μόσχας το 1998. Το συγκρότημα του Μπρούκλιν Svetlana and the Eastern Blokhedz αποτίει φόρο τιμής στην Πιέχα, φέρνοντας τη μουσική της σε ένα αμερικάνικο κοινό που μέχρι τότε δεν ήταν εξοικειωμένο με την τραγουδίστρια.
Αναγνώριση
! colspan="3" style="background: red;" |
Εξωτερικοί σύνδεσμοι
Κατηγορία:Ρωσίδες τραγουδίστριες Κατηγορία:Σοβιετικές τραγουδίστριες Κατηγορία:Κοντράλτο Κατηγορία:Ρωσίδες ηθοποιοί Κατηγορία:Ρώσοι πολωνικής καταγωγής Κατηγορία:Σοβιετικοί πολωνικής καταγωγής Κατηγορία:Αποδέκτες του Τάγματος της Φιλίας των Λαών Κατηγορία:Αποδέκτες του Τάγματος του Κόκκινου Λαβάρου της Εργασίας
Κρις Ρούπας
Ο Κρις Ρούπας (γεννήθηκε στις 19 Σεπτεμβρίου 1957) είναι Αμερικανός πρώην επαγγελματίας καλαθοσφαιριστής. Είχε ύψος 1,96 μέτρων και βάρος 100 κιλών και έπαιζε στη θέση του σούτινγκ γκαρντ, έπαιξε για τον Αίολο στην Αθήνα, κατά την περίοδο 1982–83.
Βιογραφία και σταδιοδρομία
Γεννημένος στο Γιορκ της Πενσυλβάνια, ο Ρούπας έστειλε επιστολή όταν ήταν πρωτοετής και δευτεροετής για τον επικεφαλής προπονητή Ρον Τρίμερ στην Πανεπιστημιακή Κοινοπολιτειακή Ένωση του Πεν Στέιτ στην Πανεπιστημιούπολη του Πεν Στέιτ Γιορκ το 1975 έως το 1977. Στο Γιουνιβέρσιτι Παρκ, οι τραυματισμοί στην αρχή των νεανικών και των προηγούμενων ετών του περιόρισαν το παιχνίδι του. Ο Ρούπας δεν πτοήθηκε από τους τραυματισμούς του και βοήθησε την ομάδα ως προπονητής, κάτοχος επιδόσεων και προπονητής κατά τη διάρκεια της αποκατάστασής του. Μετά την αποφοίτησή του το 1981, ο Ρούπας εισήλθε στην ομάδα Ολ-Σταρ των Ηνωμένων Πολιτειών αποτελούμενη από Ελληνοαμερικανούς με χορηγία της ΑΧΕΠΑ. Αυτή η ομάδα έκανε περιοδεία στην Ελλάδα τον Ιούνιο του 1982 όπου ο Ρούπας εντοπίστηκε από Έλληνες προπονητές καλαθοσφαίρισης και του ζητήθηκε να επιστρέψει την επόμενη χρονιά και να παίξει επαγγελματικά. Ο Ρούπας είναι ο πρώτος καλαθοσφαιριστής των Πεν Στέιτ Νίτανι Λάιονς που έπαιξε επαγγελματικό μπάσκετ στην Ελλάδα.
Πολιτειακό Πανεπιστήμιο Πενσυλβάνιας
αριστερά|μικρογραφία| Ο Ρούπας το 1975 μικρογραφία| Ο Κρις Ρούπας του Πεν Στέιτ προπονείται στην αίθουσα βάρους των Νίτανι Λάιονς στο Γιουνιβέρσιτι Παρκ τον Ιούνιο του 1979 Στην περίοδο 1975–76 του Κοινοπολιτειακού Πανεπιστημιακού Πρωταθλήματος στην Πανεπιστημιούπολη του Πεν Στέιτ Γιορκ, ο Ρούπας έπαιξε σε 12 αγώνες, έχοντας κατά μέσο όρο 3 πόντους, 3,5 ριμπάουντ και 2 ασίστ στη θέση του σμολ φόργουορντ ενώ είχε κατά μέσο όρο δέκα λεπτά δράσης σε κάθε παιχνίδι ως πρωτοετής. Τη χρονιά 1976–77, ο Ρούπας έπαιξε και στους 18 αγώνες, έχοντας κατά μέσο όρο 6 πόντους, 4 ριμπάουντ και 3 ασίστ. Τα πιο αξιομνημόνευτα τρία παιχνίδια του ήταν για πρώτη φορά στις 18 Δεκεμβρίου 1976, στη δεύτερη χρονιά του, όταν ο Ρούπας ήρθε από τον πάγκο στο δεύτερο ημίχρονο για να πετύχει 7 στα 9 στα σουτ εντός πεδιάς και να σκοράρει δεκατέσσερις πόντους σε μόλις δώδεκα λεπτά κόντρα στο Σκούικιλ για να διατηρήσει την νίκη με 98–84 για τους Νίτανι Λάιονς. Το επόμενο αξιομνημόνευτο παιχνίδι του ήρθε στις 22 Ιανουαρίου 1977, όπου στο πρώτο του ξεκίνημα απέναντι στο Άλενταουν για το Πεν Στέιτ Γιορκ Κάμπους, ο Ρούπας σημείωσε 12 πόντους σε μία νίκη με 96–64 για τους Λάιονς. Ο Ρούπας συνέχισε το καλό του παιχνίδι την επόμενη εβδομάδα, στις 29 Ιανουαρίου 1977, όταν πέτυχε 8 πόντους ερχόμενος από τον πάγκο στο Ντελάγουερ για να βοηθήσει τα Λιοντάρια να έρθουν από το μείον 9 στο ημίχρονο και να κερδίσουν 90-82 μπροστά σε ένα σκληρό κοινό του Ντελάγουερ. . Παρά την περιορισμένη δράση, ο Ρούπας είχε εξαιρετικά επιθετικά στατιστικά στην δευτεροετή χρονιά του με 108 πόντους, έχοντας 45 στις 78 σουτ εντός πεδιάς με 57,7% και 18 στις 25 βολές με 72%. Ο Ρούπας ήταν επίσης τέταρτος στην ομάδα σε ριμπάουντ με 72 ριμπάουντ. Ο Τρίμερ αποκάλεσε τον Ρούπα τον πιο βελτιωμένο παίκτη του από την προηγούμενη χρονιά με τον Ρούπα να έχει την ικανότητα να παρέχει στιγμιαία επίθεση όταν μπαίνει σε ένα παιχνίδι. Τώρα ως απόφοιτος, ο Ρούπας παραμένει πολύ ενεργός με τους αποφοίτους μπάσκετ του Πεν Στέιτ, τους Προπονητές ένάντια στον Καρκίνο του Πεν Στέιτ και με το Χουπς Κλαμπ των Πεν Στέιτ Νίτανι Λάιονς που βοηθά στην προώθηση, υποστήριξη και ενθάρρυνση της συμμετοχής στο πρόγραμμα μπάσκετ του Πεν Στέιτ. Ο Ρούπας υπηρετεί επίσης στο Διοικητικό Συμβούλιο της αδελφότητας Κάπα Δέλτα Ρο του Πεν Στέιτ, που είναι ένα από τους μεγαλύτερους οίκους αδελφοτήτων στο Πανεπιστημιακό Πάρκο του Πεν Στέιτ. .
Ελληνικό επαγγελματικό μπάσκετ
αριστερά|μικρογραφία| Ο Ρούπας με τον αριθμό 14 κατά τη διάρκεια ενός αγώνα στην Αθήνα μπροστά σε κατάμεστο γήπεδο απέναντι στον [[Πανελλήνιος (καλαθοσφαίριση)|Πανελλήνιο την περίοδο 1982–83 στο ελληνικό επαγγελματικό μπάσκετ. Ο Ρούπας σημείωσε 22 πόντους σε μία ήττα με 94–93 σε αυτό το φιλικό παιχνίδι. ]] Ο Ρούπας ξεκίνησε την περίοδο 1982-83 στην Αθήνα, παίζοντας στην Α' Εθνική με την AEK όπου έπαιξε μόνο σε ένα παιχνίδι μαζί της όπου σημείωσε τέσσερις πόντους. Την επόμενη εβδομάδα ο Ρούπας έπαιξε σε δύο παιχνίδια με τον ΓΣ Λάρισας όπου πέτυχε δέκα πόντους στο πρώτο παιχνίδι και έξι πόντους στο δεύτερο παιχνίδι. Τελείωσε την επόμενη εβδομάδα με τον Αίολο στη B' Εθνική όπου πέρασε το υπόλοιπο της χρονιάς ξεκινώντας από τη θέση του σούτινγκ γκαρντ για αυτούς στην Αθήνα. Ο Ρούπας έπαιξε στα υπόλοιπα 26 παιχνίδια της κανονικής περιόδου με τον Αίολο με μέσο όρο 16 πόντους, 5 ριμπάουντ, 6 ασίστ και 2 βολές. Ο Ρούπας σημείωσε υψηλό σταδιοδρομίας 27 πόντων ενώ η ομάδα του ήταν πίσω στο σκορ επί του Απόλλωνα Πατρών. Ο Ρούπας σημείωσε τους τελευταίους 7 πόντους της ομάδας του στα τελευταία δύο λεπτά για να σφραγίσει τη νίκη με 87–83 ενώ ήταν πίσω στο σκορ, ενώ ο κόσμος στην Πάτρα ήταν μόνο όρθιος σε αυτό το φιλικό παιχνίδι. Ο Αίολος ολοκλήρωσε την κανονική περίοδο της χρονιάς 1982–83 στην όγδοη θέση από τις δεκατέσσερις ομάδες της κατηγορίας τους, η οποία αργότερα επαναπροσδιορίστηκε την περίοδο 1986–87 από την Ελληνική Ομοσπονδία Καλαθοσφαίρισης.
Μία άλλη αναπροσαρμογή του πρωταθλήματος και των ομάδων συνέβη ξανά τη χρονιά 1992–93, από την νεοσύστατη Ελληνική Ένωση Καλαθοσφαίρισης, η οποία είδε πολλές ομάδες να ενώνονται σε μία, με τον Αίολο στη συνέχεια να γίνει ΑΕ Αιόλου-Ταύρος αργότερα το 2006.
Εξωτερικοί σύνδεσμοι
Κατηγορία:Σμολ φόργουορντ Κατηγορία:Σούτινγκ γκαρντ Κατηγορία:Αμερικανοί ελληνικής καταγωγής Κατηγορία:Αμερικανοί καλαθοσφαιριστές Κατηγορία:Καλαθοσφαιριστές ΑΕΚ Κατηγορία:Σελίδες με μη επιθεωρημένες μεταφράσεις
Σάσα Μάρκοβιτς
Ο Σάσα Μάρκοβιτς, γεννημένος στις 21 Ιουλίου 1977 στην Τούζλα της Βοσνίας, είναι πρώην επαγγελματίας καλαθοσφαιριστής. Έχει ύψος 2,10 μέτρα και αγωνιζόταν στην θέση του σέντερ.
Καριέρα
Το 2000-01, φόρεσε την φανέλα του Άρη Θεσσαλονίκης, όπου αγωνίστηκε σε 22 αγώνες με μέσους όρους 7,5 πόντων, 6,2 ριμπάουντ και 1,0 κοψίματος ανά αγώνα. Ακολούθησε ο ΚΑΟΔ, όπου δεν κατάφερε να κερδίσει την παραμονή του, παρ' ότι ο Μάρκοβιτς έκανε την καλύτερη σεζόν της καριέρας του με 11,5 πόντους ανά αγώνα.
Το 2002-03, κατέκτησε την όγδοη θέση του ελληνικού πρωταθλήματος με τον Ιωνικό Νέας Φιλαδέλφειας, βοηθώντας την ομάδα των Αθηνών να κερδίσει την συμμετοχή της στο ULEB Cup της επόμενης χρονιάς.
Το καλοκαίρι του 2003, συμφώνησε με την ιταλική Σναϊντέρο Ούντινε, όπου παρέμεινε για δύο σεζόν όντας αναπληρωματικός, πριν συνεχίσει το 2005 στην Αβελίνο για έξι αγώνες. Επέστρεψε στην Ελλάδα το 2006-07, για να αγωνιστεί με την ομάδα του Απόλλωνα Πατρών.
Πηγές
Κατηγορία:Βόσνιοι καλαθοσφαιριστές Κατηγορία:Καλαθοσφαιριστές Άρη Κατηγορία:Καλαθοσφαιριστές Παναθηναϊκού Κατηγορία:Καλαθοσφαιριστές Πανιωνίου Κατηγορία:Καλαθοσφαιριστές Ηρακλείου Κατηγορία:Καλαθοσφαιριστές ΚΑΟΔ Κατηγορία:Καλαθοσφαιριστές Ιωνικού Νέας Φιλαδέλφειας Κατηγορία:Καλαθοσφαιριστές ιταλικών συλλόγων Κατηγορία:Καλαθοσφαιριστές Απόλλωνα Πατρών Κατηγορία:Καλαθοσφαιριστές Απόλλωνα Λεμεσού Κατηγορία:Καλαθοσφαιριστές Λιμόζ ΣΣΠ Κατηγορία:Καλαθοσφαιριστές Παρτιζάν Βελιγραδίου Κατηγορία:Σέντερ
Γλώσσα O'τσι'τσι
Η γλώσσα O'τσι'τσι (ISO 639-3: xoc,  Ethnologue: xoc, Glottolog: ochi1235) είναι πρόσφατα ανακαλυφθείσα γλώσσα η οποία πιθανώς έχει πλέον εξαφανιστεί, η οποία ομιλούνταν από μικρή ομάδα ανθρώπων στα χωριά Ικουεουενγκούο και Ουμουεμπούλου στην περιοχή του Έτσε της πολιτείας Ρίβερς στην νοτιοανατολική Νιγηρία. Ανακαλύφθηκε το 2002, και ταξινομήθηκε στις γλώσσες Κεντρικού Δέλτα.
Η ύπαρξη της παρατηρήθηκε αρχικά από φοιτητές, και μετέπειτα ακολούθησε ερευνητική αποστολή μικρής ομάδας από το πανεπιστήμιο του Πορτ Χάρκοτ προς αναζήτηση επιπλέον πληροφοριών. Οι ομιλητές της γλώσσας αρνήθηκαν να δώσουν την όποια πληροφορία, καθώς είχαν αλλάξει την καθομιλουμένη γλώσσα τους και έθιμα στην διάλεκτο Έτσιε της γλώσσας Ίγκμπο, και δεν επιθυμούσαν πλέον να θυμούνται την παλιά τους γλώσσα.
Από τις λίγες λέξεις που στάθηκε δυνατό να διασωθούν, τα Οτσίτσι φαίνεται να σχετίζονται με την γλώσσα Ομπουλόμ, επίσης γλώσσα του Κεντρικού Δέλτα η οποία με την σειρά της σχετίζεται με την γλώσσα Αμπουάν, ωστόσο ακόμα και σε ότι αφορά την Ομπουλόμ υπάρχουν πάρα πολύ λίγες διαθέσιμες πληροφορίες.
Εξωτερικοί σύνδεσμοι
Ο Κατηγορία:Εξαφανισμένες γλώσσες
Ντάμασο Αλόνσο
Ο Ντάμασο Αλόνσο (Dámaso Alonso y Fernández de las Redondas, 22 Οκτωβρίου 1898 - 25 Ιανουαρίου 1990) ήταν Ισπανός ακαδημαϊκός, φιλόλογος, γλωσσολόγος και ποιητής. Υπήρξε διευθυντής της Βασιλικής Ακαδημίας της Ισπανίας, του Περιοδικού Ισπανικής Φιλολογίας και μέλος της Βασιλικής Ακαδημίας της Ιστορίας της χώρας. Το 1978 έλαβε το βραβείο Μιγέλ ντε Θερβάντες για τη λογοτεχνική του συνεισφορά.
Βιογραφία και έργο
Γεννήθηκε στη Μαδρίτη από γονείς με καταγωγή από τη Γαλικία και την Αστούριας. Σπούδασε Δίκαιο και Φιλολογία στο Κεντρικό Πανεπιστήμιο της Μαδρίτης και φοίτησε στο Κέντρο Ιστορικών Σπουδών υπό τον Ραμόν Μενέντεθ Πιδάλ. Συμμετείχε στις δραστηριότητες της Φοιτητικής Εστίας του Κέντρου όπου συνέπεσε με πολλά μέλη της μελλοντικής γενιάς του 1927 όπως τον Φεδερίκο Γκαρθία Λόρκα, Μανουέλ Αλτολαγίρε, Λουίς Θερνούδα και Ραφαέλ Αλμπέρτι και καλλιτέχνες όπως τον Λουίς Μπουνιουέλ και τον Σαλβαδόρ Νταλί. Ακολουθώντας το πνεύμα των συντρόφων του, ανέδειξε τη μορφή του Λουίς δε Γκόνγκορα με μελέτες γύρω από την ποιητική του τέχνη.
Εργάστηκε στο Πανεπιστήμιο της Βαλένθιας και, μετά τον Εμφύλιο, σε αυτό της Μαδρίτης, κατέχοντας την έδρα Ρομανικής Φιλολογίας. Εκεί είχε ως φοιτητές μελλοντικούς γλωσσολόγους όπως τον Φερνάντο Λάθαρο Καρετέρ. Το 1948 εξελέχθη μέλος της Βασιλικής Ακαδημίας και, μερικά χρόνια αργότερα, πρόεδρός της αντικαθιστώντας τον Μενέντεθ Πιδάλ.
Μερσέδες (Κοριέντες)
Η Μερσέδες (Mercedes, ισπανική προφορά: [meɾˈseðes]) είναι πόλη στο κέντρο της επαρχίας Κοριέντες της Αργεντινής. Έχει 33.551 κατοίκους σύμφωνα με την απογραφή του 2010, και είναι η έδρα του ομώνυμου νομού, ο οποίος περιλαμβάνει επίσης τις πόλεις Φελίπε Γιόφρε και Μαριάνο Ι. Λόσα. Απέχει 275 χλμ. από την πρωτεύουσα της επαρχίας, Κοριέντες, και 739 χλμ. από το Μπουένος Άιρες.
Ντάμασο Αλόνσο
Βιογραφία και έργο
Ασχολήθηκε ιδιαίτερα με την Υφολογία και τη γαλικιανική διάλεκτο της Κοιλάδας του Εόν. Ίδρυσε τη συλλογή Biblioteca Románica Hispánica στον εκδοτικό οίκο Gredos. Όσον αφορά την ποιητική του παραγωγή, το πιο γνωστό του έργο είναι η συλλογή Hijos de la ira.
Μερσέδες (Κοριέντες)
Η πόλη, η οποία ιδρύθηκε το 1829, βρίσκεται στη μέση μιας σημαντικής κτηνοτροφικής περιοχής και φιλοξενεί μεγάλες κτηνοτροφικές εκθέσεις και πανηγύρια. Διαθέτει Ιστορικό Μουσείο και Μουσείο Καλών Τεχνών, καθώς και Μουσείο Φυσικής Ιστορίας με περισσότερα από 1.000 δείγματα ζώων. Υπάρχει ένα ιερό στη μνήμη του Γκαουτσίτο Γκιλ, μιας δημοφιλούς θρησκευτικής και λαογραφικής μορφής, σε απόσταση 10 χλμ. από την πόλη.
Ντάμασο Αλόνσο
Βιογραφία και έργο
Η μετάφραση του έργου έγινε και κυκλοφόρησε το 2019 από τις εκδόσεις Ενδυμίων με μεταφραστές τους Αμαλία Αντωνετσή, Νίκο Μενεγάτο, Ελευθερία Μπέτσικα, Κατερίνα Σκλαβούνου, μεταφραστική ομάδα μαθητών του ποιητή και μεταφραστή Βασίλη Λαλιώτη.
Εξωτερικοί σύνδεσμοι
Κατηγορία:Ισπανοί φιλόλογοι Κατηγορία:Ισπανοί γλωσσολόγοι Κατηγορία:Ισπανοί ακαδημαϊκοί Κατηγορία:Διευθυντές της Βασιλικής Ισπανικής Ακαδημίας Κατηγορία:Γλωσσολογία της ισπανικής γλώσσας Κατηγορία:Ισπανοί ποιητές
Μερσέδες (Κοριέντες)
Η πόλη διαθέτει αεροδρόμιο.
Φεροϊκή γλώσσα
thumb|right|250px|[[Ισόγλωσσο|Ισόγλωσσα των Νήσων Φερόες.]] Η φεροϊκή γλώσσα (φεροϊκά: føroyskt) είναι νησιωτική σκανδιναβική γλώσσα που μιλιέται ως μητρική γλώσσα από περίπου 75.000 - 80.000 ομιλητές, εκ των οποίων οι 49.000 διαμένουν στις Νήσους Φερόες, με τους υπόλοιπους 30.000 να διαμένουν κυρίως στη Δανία και την Ισλανδία. Μαζί με την ισλανδική, τη νορβηγική και τις εξαφανισμένες Νορν και τη γροιλανδική Νόρα αποτελεί μία από τις πέντε γλώσσες που προήλθαν από την αρχαία δυτική σκανδιναβική γλώσσα, ενώ υπάρχουν ομοιότητες, όσον αφορά το σύστημα γραφής, με την ισλανδική. Παρόλα αυτά, λόγω της σχετικής απομόνωσης των νήσων Φερόε, η Φεροϊκή γλώσσα έχει ξεχωριστά χαρακτηριστικά.
Μερσέδες (Κοριέντες)
Αθλητισμός
Η πόλη είναι έδρα της επαγγελματικής ομάδας μπάσκετ Κλουμπ Κομουνικασιόνες, η οποία δίνει τους εντός έδρας αγώνες της στο Εστάδιο Κουμπιέρτο Κλουμπ Κομουνικασιόνες.
Φεροϊκή γλώσσα
Ιστορία
Σύμφωνα με το έπος Færeyinga, ο Νορβηγός Γκρίμουρ Καμπάν ήταν ο πρώτος που έφτασε στις νήσους Φερόε, το 825. Στην πραγματικότητα όμως οι Νήσοι κατοικούνταν από το 625 από Ιρλανδούς ιερείς, οι οποίοι έφυγαν κατά την διάρκεια των λεηλασιών των βίκινγκς. Οι Βίκινγκς, με την έλευση του Γκρίμουρ Καμπάν, εγκαταστάθηκαν μόνιμα στις νήσους.
Μερσέδες (Κοριέντες)
Παραπομπές
Κατηγορία:Πόλεις της Αργεντινής
Φεροϊκή γλώσσα
Ιστορία
Κατά τον 10ο αιώνα, η γλώσσα που ομιλούνταν στις Νήσους Φερόες ήταν η αρχαία σκανδιναβική, που προήλθε από Νορβηγούς εξερευνητές, οι οποίοι ήταν, ωστόσο, απόγονοι αποίκων από την Ιρλανδική θάλασσα. Αυτοί παντρεύτηκαν γυναίκες από τα Όρκνεϊ, τα Σέτλαντ και την Ιρλανδία, περιοχές όπου ομιλούνταν Κελτικές γλώσσες και, έτσι, η γλώσσα τους επηρεάστηκε από αυτές τις γλώσσες, δημιουργώντας τη σημερινή Φεροϊκή, καθώς και την Ισλανδική γλώσσα.
Μεταξύ του 9ου αιώνα και του 15ου αιώνα, αναπτύχθηκε μια διαφοροποιημένη φεροϊκή γλώσσα, η οποία πολύ πιθανόν ήταν ακόμα κατανοητή με την αρχαία σκανδιναβική, από την οποία είχε προέλθει.
Η φεροϊκή γλώσσα σταμάτησε να γράφεται μετά την ένωση της Δανίας και της Νορβηγίας το 1380, με τη δανική γλώσσα να γίνεται η γλώσσα της εκπαίδευσης και της διακυβέρνησης. Με τη μεταρρύθμιση στη Δανία το 1536, η χρήση της γλώσσας κρίθηκε παράνομη στην εκπαίδευση, στην εκκλησία και στα επίσημα έγγραφα, διατηρήθηκε, ωστόσο, μέσω της λαϊκής παράδοσης.
Το 1854, ο Βένσεσλαους Ούλρικους Χάμερσαϊμπ και ο Ισλανδός πολιτικός και γραμματικός Τζον Σίγκουρντσον δημιούργησαν τη σύγχρονη ορθογραφία της φεροϊκής γλώσσας, που ήταν κοντά στην ορθογραφία της αρχαίας σκανδιναβικής γλώσσας, η οποία ισχύει μέχρι και σήμερα. Ο στόχος της ορθογραφίας αυτής ήταν η ανάδειξη όλων των διαλέκτων της γλώσσας με τον ίδιο τρόπο. Πολλοί όμως κατηγόρησαν το σύστημα αυτό για την πολυπλοκότητά του αφού η ορθογραφία διέφερε σημαντικά από την προφορά.,
Ο Γιάκομπ Γιάκομπσεν προσπάθησε να δημιουργήσει ένα εναλλακτικό σύστημα το οποίο, αν και ήταν πιο κοντά στον τρόπο προφοράς της γλώσσας, τελικά δεν υιοθετήθηκε.
Το 1908, μεταφράστηκε το Ευαγγέλιο του Ιωάννη στα Φεροϊκά.
Το 1937, η γλώσσα αντικατέστησε τη Δανική γλώσσα στην εκπαίδευση, το 1938 άρχισε να χρησιμοποιείται από την εκκλησία και το 1942 έγινε η επίσημη γλώσσα των Νήσων Φερόες. Κατά τη δεκαετία του 1980 άρχισε να χρησιμοποιείται στη διαφήμιση και στα μέσα μαζικής ενημέρωσης. Σήμερα η Δανική γλώσσα θεωρείται ξένη γλώσσα, ενώ μόλις το 5% του πληθυσμού των Νήσων Φερόε την μαθαίνει ως πρώτη γλώσσα. Παραμένει ωστόσο, υποχρεωτικό μάθημα στα σχολεία της περιοχής, από την τρίτη τάξη.
Παλιά Φεροϊκά
Τα παλιά Φεροϊκά (miðaldarføroyskt, από τα μέσα του 14ου αιώνα ως τα μέσα του 16ου αιώνα) ήταν η μορφή των αρχαίων σκανδιναβικών που μιλιόταν στις νήσους Φερόε κατά τους μεσαιωνικούς χρόνους. Η γλώσσα έχει πολλά κοινά στοιχεία με τα παλιά νορβηγικά και τα παλιά ισλανδικά, με την παλιά Νορβηγική γλώσσα να είναι η κοντινότερη από τις δύο, μιας και τα παλιά ισλανδικά παρέμειναν σχετικά αρχαϊκά σε σχέση με τις υπόλοιπες μορφές της αρχαίας σκανδιναβικής γλώσσας.
Αλφάβητο
Η φεροϊκή γλώσσα περιλαμβάνει 29 γράμματα, που προέρχονται από το λατινικό αλφάβητο.
Γραμματική
Κατηγορία:Βορειογερμανικές γλώσσες Κατηγορία:Πολιτισμός των Φερόων Νήσων Κατηγορία:Γλώσσες των Φερόων Νήσων
Πίκερινγκ (Οντάριο)
Το Πίκερινγκ (αγγλικά: Pickering) είναι πόλη που βρίσκεται στο Νότιο Οντάριο του Καναδά, ακριβώς ανατολικά του Τορόντο στην περιοχή Ντάραμ. Για αιώνες, ενέπιπτε στην επιστασία του ιροκεζόφωνου λαού Ουάιαντοτ.
Ξεκινώντας τη δεκαετία του 1770, η περιοχή εγκαταστάθηκε κυρίως από Βρετανούς αποίκους. Αύξηση του πληθυσμού σημειώθηκε μετά τον Αμερικανικό Επαναστατικό Πόλεμο, όταν το Στέμμα επανεγκατέστησε τους βασιλόφρονες και ενθάρρυνε τη νέα μετανάστευση. Πολλές από τις μικρότερες αγροτικές κοινότητες έχουν διατηρηθεί και λειτουργούν ως επαρχιακά σημαντικοί ιστορικοί χώροι και μουσεία. Η πόλη περιλαμβάνει επίσης την ανάπτυξη του Durham Live, ενός συγκροτήματος καζίνο πολλών δισεκατομμυρίων δολαρίων.
Κατά την απογραφή του 2016, ο πληθυσμός ήταν 91.771 κάτοικοι.
Παραπομπές
Κατηγορία:Πόλεις του Οντάριο
Φυκιότρυπα
αριστερά|μικρογραφία|300x300εσ|Βραχώδεις ακτές, Φυκιότρυπα Η Φυκιότρυπα είναι φάρος, χτισμένος στην νησίδα όπου χτίσθηκε η αρχαία Μυτιλήνη, πάνω σε έναν κεκλιμένο βράχο με μορφή προσαραγμένου πετρωμένου σκάφους.
Κατασκευάστηκε στα τέλη της δεκαετίας του 1880 για να διευκολύνει την πρόσβαση στο λιμάνι της Μυτιλήνης και τη ναυσιπλοΐα στο στενό μεταξύ Λέσβου και ακτών Μικράς Ασίας. Αποτελεί χαρακτηριστικό παράδειγμα της φαρικής αρχιτεκτονικής του βορείου Αιγαίου. Πρόκειται για ένα μικρό κτήριο, συνολικά 25 περίπου τετραγωνικών.
Στη διάρκεια της ναζιστικής κατοχής χρησιμοποιήθηκε ως στρατιωτικό φυλάκιο. Ενώ αποτελεί και μνημείο της εθνικής αντίστασης στη Λέσβο, αφού οι Ναζί κατακτητές έβαζαν τα πτώματα των εκτελεσμένων αγωνιστών σε τσουβάλια μαζί με μια μεγάλη πέτρα και αφού τα έδεναν τα μετέφεραν σε παρακείμενη γερμανική βενζινάκατο ή επιταγμένο αλιευτικό και τα πετούσαν στη θάλασσα ανοικτά της Φυκιότρυπας. Μετά τον Εμφύλιο και μέχρι τα μέσα της δεκαετίας του 1960, στο χώρο του φάρου στεγαζόταν το Σύστημα των Ναυτοπροσκόπων της Μυτιλήνης. Από τα μέσα της δεκαετίας του 1960 και για λόγους κυρίως αμυντικής θωράκισης της περιοχής, ο φάρος παραδόθηκε στο Στρατό, με τους Προσκόπους της Μυτιλήνης όμως πάντα να έχουν σχέση με το χώρο. Μάλιστα το καλοκαίρι του 1974 και μετά την τουρκική εισβολή στην Κύπρο, πρόσκοποι συνέβαλαν στη σε πολύ μικρό χρόνο μετατροπή του φάρου σε στρατιωτικό φυλάκιο.
Μετά το 1974 και για πολλά χρόνια, ο φάρος της Φυκιότρυπας χρησιμοποιείτο ως στρατιωτικό φυλάκιο όπως οι συνθήκες της εποχής και οι αμυντικές ανάγκες επέβαλαν, μέχρις ότου στα μέσα της δεκαετίας του 1980, για λόγους που είχαν να κάνουν με την στατικότητα του κτίσματος, αυτό να εγκαταλειφθεί. Σήμερα έχει διακηρυχθεί εθνικό μνημείο
Παραπομπές
Κατηγορία:Φάροι στην Ελλάδα Κατηγορία:Μυτιλήνη
Γαία (διαστημική αποστολή)
Η Γαία (Gaia) είναι διαστημική αποστολή αστρομετρίας του Ευρωπαϊκού Οργανισμού Διαστήματος (ESA) που εκτοξεύτηκε επιτυχώς στις 19 Δεκεμβρίου 2013, αρχικά για μια πενταετή αποστολή, ενώ έχει ήδη παραταθεί μέχρι το τέλος του 2020.
Ο δορυφόρος πήρε όνομά του από τη θεότητα της ελληνική μυθολογίας που προϋπήρχε στη δημιουργία του κόσμου και συμβολίζει την υλική του πλευρά.
Εξωτερικοί σύνδεσμοι
Κατηγορία:Διαστημικά τηλεσκόπια Κατηγορία:Αστρομετρία Κατηγορία:Διαστημικές αποστολές το 2013
Μαυριτανικές βουλευτικές εκλογές (2018)
Βουλευτικές εκλογές πραγματοποιήθηκαν στη Μαυριτανία τον Σεπτέμβριο του 2018. Ο πρώτος γύρος πραγματοποιήθηκε την 1η Σεπτεμβρίου, με τον δεύτερο γύρο να διενεργείται στις 15 Σεπτεμβρίου. Σε εθνικό επίπεδο, διεξήχθησαν εκλογές σε 157 εκλογικές περιφέρειες, και έκαστη εξέλεξε ένα μέλος στην Εθνοσυνέλευση. Εκλογές πραγματοποιήθηκαν επίσης σε 13 περιφερειακά συμβούλια και σε 219 δήμους.
Εκλογικό σύστημα
Τα 157 μέλη της Εθνοσυνέλευσης εκλέγονται με δύο μεθόδους. 113 εκλέγονται από μονοεδρικές ή πολυεδρικές εκλογικές περιφέρειες χρησιμοποιώντας είτε το σύστημα των δύο γύρων είτε την αναλογική αντιπροσώπευση. Στις μονοεδρικές εκλογικές περιφέρειες οι υποψήφιοι χρειαζόταν να έχουν την πλειοψηφία των ψήφων που θα εκλεγούν στον πρώτο γύρο και μια πλειοψηφία στον δεύτερο γύρο. Σε εκλογικές περιφέρειες δύο εδρών, οι ψηφοφόροι ψηφίζουν για έναν κατάλογο των κομμάτων (ο οποίος πρέπει να περιλαμβάνει έναν άνδρα και μία γυναίκα). Εάν κανένας κατάλογος δεν λαμβάνει περισσότερο από το 50% των ψήφων στον πρώτο γύρο, διεξάγεται ένας δεύτερος γύρος, με το νικητήριο κόμμα να παίρνει και τις δύο έδρες. Σε εκλογικές περιφέρειες με τρεις ή περισσότερες έδρες, χρησιμοποιείται αναλογική με κλειστές λίστες, με τις έδρες να κατανέμονται χρησιμοποιώντας τη μέθοδο του μεγαλύτερου υπολοίπου. Για τις εκλογικές περιφέρειες των τριών εδρών, οι κατάλογοι των κομμάτων πρέπει να περιλαμβάνουν μια υποψήφια γυναίκα στην πρώτη ή τη δεύτερη θέση στον κατάλογο. Για μεγαλύτερες εκλογικές περιφέρειες χρησιμοποιείται σύστημα φερμουάρ, με εναλλασσόμενους άνδρες και γυναίκες υποψήφιους.
Παραπομπές
Κατηγορία:Εκλογές στη Μαυριτανία
Τομάς Ναβάρο Τομάς
Ο Τομάς Ναβάρο Τομάς (ισπανικά: Tomás Navarro Tomás) ήταν Ισπανός γλωσσολόγος και φιλόλογος, ένα από τα πρώτα μέλη της Ισπανικής Σχολής Γλωσσολογίας και μέλος της Βασιλικής Ακαδημίας της Ισπανίας.
Βιογραφία και έργο
Έλαβε το διδακτορικού του δίπλωμα από το Κεντρικό Πανεπιστήμιο της Μαδρίτης το 1908 και έχαιρε υποτροφίας για να σπουδάσει φωνητική και διαλεκτολογία στην Ευρώπη. Με την επιστροφή του συνεργάστηκε με τον Ραμόν Μενέντεθ Πιδάλ στην ίδρυση του Περιοδικού Ισπανικής Φιλολογίας και διηύθυνε το (πρώτο στην Ισπανία) εργαστήριο φωνητικής του Κέντρου Ιστορικού Μελετών. Ξεκίνησε το φιλολογικό του έργο με φιλολογικές εκδόσεις κλασικών Ισπανών λογοτεχνών όπως του Λόπε δε Βέγα ενώ στη γλωσσολογία πρωτοπόρησε στη φωνητική με την έκδοση του Manual de pronunciación española ('Εγχειρίδιο ισπανικής προφοράς' 1918). Τα πρώτα αποτελέσματα των εργασιών του εκδόθηκαν στο Περιοδικό Ισπανικής Φιλολογίας. Επίσης, διήυθυνε τον Γλωσσολογικό Άτλαντα της Ιβηρικής Χερσονήσου στον οποίο συνεργάστηκε με γλωσσολόγους όπως τον Φρανσέσκ ντε Μπόρζα Μολ. Εντάχθηκε στη Βασιλική Ακαδημία της Ισπανίας το 1935 και υπήρξε διευθυντής της Εθνικής Βιβλιοθήκης της Μαδρίτης κατά τον Ισπανικό Εμφύλιο και υπεύθυνος της διάσωσης του βιβλιογραφικού της θησαυρού από τους βομβαρδισμούς. Με το πέρας του πολέμου κατέφυγε στις Ηνωμένες Πολιτείες Αμερικής όπου παρέμεινε μέχρι τον θάνατό του ως καθηγητής στο Πανεπιστήμιο Κολούμπια. Πέραν της φωνητικής και της διαλεκτολογίας (υπήρξε ο πρώτος γλωσσολόγος που εξέδωσε μια διαλεκτολογική μελέτη για χώρα της Λατινικής Αμερικής γύρω από τα ισπανικά του Πουέρτο Ρϊκο) ασχολήθηκε και με τη μετρική.
Μοχάμεντ Σαλέμ Ουλντ Μπεσίρ
Ο Μοχάμετ Σαλέμ Ουλντ Μπεσίρ (Mohamed Salem Ould Bechir) ( محمد سالم ولد البشير    ) είναι πολιτικός της Μαυριτανίας. Διατέλεσε πρωθυπουργός από το 2018 ως το 2019. Μετά την παραίτηση του προκατόχου του, Γιαχιά Ουλντ Αντεμίν, και της κυβέρνησής του, στις 30 Οκτωβρίου του 2018 ο Μπεσίρ ανέλαβε νέος πρωθυπουργός.
Βιογραφία
Σπούδασε ρομποτική μηχανική στη Γαλλία. Ξεκίνησε την καριέρα του στην Εθνική Εταιρεία Νερού και Ηλεκτρισμού (Sonelec) τον Σεπτέμβριο του 1986. Υπήρξε Γενικός Γραμματέας διαφόρων υπουργείων από τον Μάιο του 2007 έως τον Σεπτέμβριο του 2009, όταν διορίστηκε Γενικός Διευθυντής της Εταιρείας Ηλεκτρισμού της Μαυριτανίας.
Αποχώρησε τον Σεπτέμβριο του 2013 όταν προσχώρησε στην κυβέρνηση ως υπουργός Ύδρευσης και Αποχέτευσης. Τον Ιανουάριο του 2015 διορίστηκε υπουργός Πετρελαίου, Ενέργειας και Ορυχείων, θέση που κατείχε μέχρι το 2016, όταν διορίστηκε Διευθυντής της Εθνικής Εταιρείας Μεταλλείων και Βιομηχανίας.
Παραπομπές
Κατηγορία:Πρωθυπουργοί της Μαυριτανίας
Σομπιέρκι Μπίτομ
Η Σομπιέρκι Μπίτομ (πολωνικά: Szombierki Bytom, ) είναι πολωνικός ποδοσφαιρικός σύλλογος από το Σομπιέρκι του Μπίτομ. Ο σύλλογος αγωνίζεται αυτή τη στιγμή στη 3 Λίγκα. Το μεγαλύτερο επίτευγμα του συλλόγου ήταν η κατάκτηση της Εκστρακλάσα τη σεζόν 1979–80.
Οπαδοί
Λόγω του μεγάλου αριθμού ομάδων σε κοντινή απόσταση ο σύλλογος έχει σχετικά μέτρια υποστήριξη. Οι οπαδοί έχουν ισχυρό αντιπαλότητα μεταξύ πόλεων με την Πολόνια Μπίτομ, με την οποία ανταγωνίζονται στο ντέρμπι του Μπίτομ. Συνήθιζαν να έχουν μία ισχυρή φιλία με τους οπαδούς της Στσακοβιάνκα Γιαβόζνο.
Εξωτερικοί σύνδεσμοι
Κατηγορία:Ποδοσφαιρικές ομάδες Πολωνίας Κατηγορία:Ιδρύσεις ποδοσφαιρικών ομάδων το 1945 Κατηγορία:Μπίτομ
Ιερά Μητρόπολις Άρτης
thumb|right|260px|Ο μεσαιωνικός ναός της [[Εκκλησία της Παρηγορήτισσας|Παναγίας της Παρηγορήτισσας στην Άρτα]] Η Ιερά Μητρόπολις Άρτης είναι μία από τις Μητροπόλεις της Εκκλησίας της Ελλάδος. Έχει έδρα την Άρτα και τα όριά της φτάνουν δυτικά στον Άραχθο ποταμό, από τις εκβολές του μέχρι το χωριό Καλαρρύτες, κοντά στο Συρράκο, βορειοανατολικά στον Αχελώο ποταμό και νότια ως τον ρου του χειμάρρου Αννίνου και τον Αμβρακικό κόλπο.
Ιστορία
Το 1882 η Μητρόπολη διχοτομήθηκε, κατόπιν προσάρτησης της Άρτας στην Ελλάδα. Η Ιερά Μητρόπολις Άρτης περιήλθε στην Εκκλησία της Ελλάδος και η Ιερά Μητρόπολις Νικοπόλεως και Πρεβέζης παρέμεινε στο Οικουμενικό Πατριαρχείο.
Παραπομπές
Αρτης
1217 Μαξιμιλιανή
Η Μαξιμιλιανή (Maximiliana) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,489. Ανακαλύφθηκε το 1932 από τον Βέλγο αστρονόμο Εζέν Ντελπόρτ, που παρατηρούσε από την Υκλ του Βελγίου, και πήρε το όνομά της από την πλήρη μορφή του πρώτου ονόματος του Γερμανού αστρονόμου Μαξ (Μαξιμιλιανού) Βολφ.
Φυσικά χαρακτηριστικά
Η μέση διάμετρος της Μαξιμιλιανής εκτιμάται σε 10 περίπου χιλιόμετρα. Τα υπόλοιπα φυσικά χαρακτηριστικά της είναι άγνωστα.
Εξωτερικοί σύνδεσμοι
Μαξιμιλιανη
1218 Αστήρ
Φυσικά χαρακτηριστικά
Τα φυσικά χαρακτηριστικά του Αστέρος είναι άγνωστα.
Εξωτερικοί σύνδεσμοι
Αστηρ
Πολωνικός-Οθωμανικός Πόλεμος (1683-1699)
Ο Πολωνικός-Οθωμανικός Πόλεμος (1683-1699) ή ο Πόλεμος του Ιερού Συνασπισμού αναφέρεται στην πολωνική πλευρά της σύγκρουσης, γνωστή και ως ο Μεγάλος Τουρκικός Πόλεμος. Η σύγκρουση ξεκίνησε με μια μεγάλη πολωνική νίκη στη Μάχη της Βιέννης (δεύτερη πολιορκία της Βιέννης) το 1683 και τελείωσε με τη Συνθήκη του Κάρλοβιτς, επαναφέροντας τα εδάφη της Πολωνικής-Λιθουανικής Κοινοπολιτείας που είχαν χαθεί στον προηγούμενο Πολωνικό-Οθωμανικό Πόλεμο (Πολωνικός-Οθωμανικός Πόλεμος (1672-1676)). Ήταν η τελευταία σύγκρουση μεταξύ της Πολωνικής-Λιθουανικής Κοινοπολιτείας και της Οθωμανικής Αυτοκρατορίας και παρά την πολωνική νίκη, σηματοδότησε την πτώση της εξουσίας όχι μόνο της Οθωμανικής Αυτοκρατορίας, αλλά και της Κοινοπολιτείας, η οποία δεν θα επέμβαινε ποτέ ξανά σε υποθέσεις εκτός των συνεχώς μειωμένων συνόρων της.
Πόλεμος
Μετά από μερικά χρόνια ειρήνης, η Οθωμανική Αυτοκρατορία επιτέθηκε ξανά στην Αυτοκρατορία των Αψβούργων. Οι Οθωμανοί σχεδόν κατέλαβαν τη Βιέννη, αλλά ο βασιλιάς της Πολωνίας Γιαν Γ΄ Σομπιέσκι ηγήθηκε μιας χριστιανικής συμμαχίας που τους νίκησε στη Μάχη της Βιέννης, η οποία συγκλόνισε την ηγεμονία της Οθωμανικής Αυτοκρατορίας στη νοτιοανατολική Ευρώπη.
Ένας νέος Ιερός Συνασπισμός ξεκίνησε από τον Πάπα Ιννοκέντιο ΙΑ΄ και περιελάμβανε την Αγία Ρωμαϊκή Αυτοκρατορία (με επικεφαλής τη Μοναρχία των Αψβούργων), τη Βενετική Δημοκρατία και την Πολωνία το 1684, στον οποίο εντάχθηκε και η Τσαρική Ρωσία το 1686. Οι Οθωμανοί υπέστησαν δύο αποφασιστικές ήττες εναντίον της Αγίας Ρωμαϊκής Αυτοκρατορίας: η δεύτερη Μάχη του Μόχατς το 1687 και μια δεκαετία αργότερα, το 1697, η Μάχη της Ζέντα.
Στο μικρότερο μέτωπο της Πολωνίας, μετά τις μάχες του 1683 (Βιέννη και Παρκάνι), ο Γιαν Γ΄ Σομπιέσκι, μετά από την πρότασή του στον Συνασπισμό για τη διεξαγωγή μιας μεγάλης συντονισμένης επίθεσης, έκανε μια ανεπιτυχή επίθεση στη Μολδαβία το 1686, με τους Οθωμανούς να αρνούνται μια σημαντική συμπλοκή και παρενοχλώντας τον στρατό. Για τα επόμενα τέσσερα χρόνια η Πολωνία θα αποκλείσει το βασικό φρούριο στο Καμένετς και οι Οθωμανοί Τάταροι θα επιτεθούν στα σύνορα. Το 1691, ο Γιαν Γ΄ Σομπιέσκι ανέλαβε μια άλλη αποστολή στη Μολδαβία, με ελαφρώς καλύτερα αποτελέσματα, αλλά ακόμα χωρίς αποφασιστικές νίκες.
Η τελευταία μάχη της εκστρατείας ήταν η Μάχη του Ποντχάιτσε το 1698, όπου ο Πολωνός χετμάνος Φέλιξ Καζίμιες Ποτότσκι νίκησε την οθωμανική εισβολή στην Κοινοπολιτεία. Ο Συνασπισμός κέρδισε τον πόλεμο το 1699 και ανάγκασε την Οθωμανική Αυτοκρατορία να υπογράψει τη Συνθήκη του Κάρλοβιτς. Οι Οθωμανοί έχασαν μεγάλο μέρος των ευρωπαϊκών κατακτήσεων τους, με την Ποδολία (συμπεριλαμβανομένου του Καμένετς) να επιστρέφει στην Πολωνία με επιβολή της Αυστρίας.
Εξωτερικοί σύνδεσμοι
Κατηγορία:Πολωνικοί-Οθωμανικοί Πόλεμοι Κατηγορία:Πόλεμοι της Πολωνικής-Λιθουανικής Κοινοπολιτείας Κατηγορία:Πόλεμοι της Οθωμανικής Αυτοκρατορίας Κατηγορία:Στρατιωτική ιστορία της Ουκρανίας Κατηγορία:Μεγάλος Τουρκικός Πόλεμος
Μπαντζά Σι
Ο Μπαντζά Σι (γεννήθηκε στις 30 Ιουλίου 1990) είναι Μαλλογάλλος επαγγελματίας καλαθοσφαιριστής της Μετροπολιτάν 92 της 1ης Γαλλίας. Έχει ύψος 2.04 μέτρων, παίζει στις θέσεις των σμολ φόργουορντ και πάουερ φόργουορντ. Αφού έπαιξε τέσσερα χρόνια κολεγιακού μπάσκετ στο Νιου Μέξικο Στέιτ, ο Σι εισήλθε στο ντραφτ του NBA του 2013, αλλά δεν επιλέχθηκε στους δύο γύρους του ντραφτ.
Σταδιοδρομία στο λύκειο
Ο Σι εντάχθηκε στους Άγκις μετά την περίοδο 2008-09 στο Στόουνριντζ Πρεπ στο Σίμι Βάλεϊ, στην Καλιφόρνια. Είχε κατά μέσο όρο 18 πόντους και τέσσερα ριμπάουντ ανά παιχνίδι. Ο Σι παρακολούθησε το Εθνικό Τουρνουά της Αντίντας το καλοκαίρι του 2008 και του 2009. Στο τουρνουά Ντουαί, αναδείχθηκε ο καλύτερος παίκτης του φτερού και έπαιξε στο ολ-σταρ γκέιμ. Τον Αύγουστο του 2007, ο Σι επιλέχθηκε για να παρακολουθήσει το Μπάσκετ χωρίς σύνορα Ευρώπης στο Παρίσι της Γαλλίας. Το NBA και η FIBA διεξάγουν το στάδιο προετοιμασίας στο πλαίσιο του προγράμματος παγκόσμιας ανάπτυξης μπάσκετ και ενημέρωσης της κοινότητας του NBA.
Πολιτειακό Πανεπιστήμιο Νέου Μεξικού
Ο Σι έπαιξε κολεγιακό μπάσκετ στο Πολιτειακό Πανεπιστήμιο του Νέου Μεξικού, με τους Νιου Μέξικο Στέιτ Άγκις, από το 2009 έως το 2013. Ως πρωτοετής, ο Σι ήταν ρολίστας, εμφανιζόμενος σε 15 αγώνες για τους Άγκις. Είχε μέσο όρο 1,5 πόντους και 0,9 ριμπάουντ ανά αγώνα. Ως δευτεροετής, ο Σι έπαιξε και στα 33 παιχνίδια και ξεκίνησε ως βασικός σε 20 αγώνες με τους Άγκις με μέσο όρο 4,7 πόντους και 2,7 ριμπάουντ ανά παιχνίδι. Στην τρίτη του χρονιά στους βυσσινόλευκους, ο Σι έπαιξε και στα 36 παιχνίδια και ξεκίνησε στην αρχική πεντάδα σε δύο διαγωνισμούς. Είχε μέσο όρο 8,8 πόντους και 4,0 ριμπάουντ ανά παιχνίδι και ευστοχούσε με 45,5 τοις εκατό στα σουτ εντός πεδιάς και 32,8 τοις εκατό στα τρίποντα. Στην τελευταία του χρονιά με τους Άγκις, ο Σι ήταν τιμώμενος στην πρώτη ομάδα του του WAC. Οδήγησε τους Άγκις στα ριμπάουντ με 7,3 ριμπάουντ ανά αγώνα και ήταν δεύτερος στην ομάδα σε πόντους με 11,9 πόντους ανά παιχνίδι. Ο Σι ήταν ο μόνος Άγκι που ξεκίνησε στην αρχική πεντάδα και στα 35 παιχνίδια την περίοδο 2012-13.